**Hugo José Rama Calviño**, nado o 22 de novembro de 1996 en Sigüeiro, é un futbolista galego que xoga como centrocampista no Deportivo da Coruña, da Primeira División RFEF.

Traxectoria
-----------

Nado en Sigüeiro, Oroso, a orixe arxentina de seu pai fixo que fose afeccionado de River Plate dende pequeno. Comezou a súa formación como futbolista nas categorías inferiores do Celta de Vigo, onde destacou ata o segundo ano de xuvenil, cando decidiu abandonar o club por "saúde mental" e porque xa non gustaba da rutina que levaba. Xogou entón unha campaña no Xuventude Oroso, co que logrou o ascenso á Liga Nacional, e debutou na Primeira Galicia co Sigüeiro, compartindo equipo con Juanito. Foi nun partido ante o Cordeiro, no que marcou o único gol do seu equipo, que perdeu 1-2. 

Após esa temporada incorporouse ao Deportivo da Coruña como xuvenil de terceiro ano. Do equipo xuvenil dirixido por José Ramón pasou ao Fabril na tempada 2015/16, onde se converteu nun dos xogadores fixos para o adestrador Manuel Mosquera. Con todo, a chegada de Cristóbal Parralo ao banco acabou provocando a saída de Rama do club por falta de minutos, despois de 49 partidos co filial. 

En agosto de 2017 asinou co Cerceda de Tito Ramallo, aproveitando así a oportunidade de xogar na Segunda División B. Titular indiscutible no club cercedense, disputou un total de 44 partidos, 39 deles como titular, e marcou 9 goles.

O 25 de xaneiro de 2018 asinou un contrato co Lugo, da Segunda División, que se faría efectivo para a seguinte temporada. Porén, o club lucense cedeuno na súa primeira campaña ao Mirandés de Segunda B. En Miranda de Ebro foi titular indiscutíbel e unha das pezas chave do equipo adestrado por Borja Jiménez, que gañou a Copa Federación e logrou o ascenso a Segunda. Con todo, caeu lesionado nun encontro das eliminatorias de ascenso contra o Recreativo de Huelva, rompendo o ligamento cruzado anterior do xeonllo no mesmo momento que marcaba o único gol do partido. A pesar da lesión, o 24 de xullo Rama prolongou o seu contrato co Lugo até 2022. 

Reapareceu nos terreos de xogo en xaneiro de 2020, debutando co Lugo en Segunda nun encontro ante o Rayo Vallecano no Estadio de Vallecas, entrando ao campo na segunda metade como substituto de Álex López. O 21 de outubro de 2020 marcou o seu primeiro gol na categoría de prata, na vitoria por 3-0 do seu equipo fronte ao Girona no Anxo Carro. Durante esa tempada (2020/21) disputou 38 encontros, 30 deles como titular, e marcou 4 goles.

En xaneiro de 2022 acordou co club a rescisión do seu contrato e asinou polo Oviedo, da mesma categoría. Xogou 10 partidos no que restaba de tempada, ás ordes do Cuco Ziganda, pero non se fixo cun oco no once titular ata a campaña seguinte, especialmente trala chegada do adestrador Álvaro Cervera. Iniciou a tempada 2023/24 como xogador do Oviedo, sendo titular na primeira xornada ante o Tenerife, pero no último día do mercado anunciouse a súa fichaxe polo Deportivo da Coruña, despois de chegar a un acordo co Oviedo para rescindir o seu contrato. O seu balance no club asturiano foi de 48 partidos e 1 gol.

A súa contratación polo Deportivo supuxo o seu regreso ao club coruñés seis anos despois da súa marcha do filial. Debutou co primeiro equipo branquiazul na segunda xornada da Primeira División RFEF, nunha vitoria por 0-3 diante do Lugo, o seu exequipo, no Anxo Carro.

Estatísticas
------------

| Club | Tempada | Categoría | Liga | Copa do Rei | Outros | Total |
| --- | --- | --- | --- | --- | --- | --- |
| Partidos | Goles | Partidos | Goles | Partidos | Goles | Partidos | Goles |
| Sigüeiro | 2014/15 | Primeira Galicia | 1 | 1 | - | - | - | - | 1 | 1 |
| Fabril | 2015/16 | Terceira | 27 | 1 | - | - | 4 | 1 | 31 | 2 |
| 2016/17 | Terceira | 15 | 2 | - | - | - | - | 15 | 2 |
| Total club | 42 | 3 | 0 | 0 | 4 | 1 | 46 | 4 |
| Cerceda | 2017/18 | Segunda B | 36 | 0 | - | - | - | - | 36 | 0 |
| Mirandés | 2018/19 | Segunda B | 36 | 6 | 1 | 0 | 7 | 3 | 44 | 9 |
| Lugo | 2019/20 | Segunda | 13 | 0 | 0 | 0 | - | - | 13 | 0 |
| 2020/21 | Segunda | 36 | 4 | 2 | 0 | - | - | 38 | 4 |
| 2021/22 | Segunda | 19 | 0 | 2 | 0 | - | - | 21 | 0 |
| Total club | 68 | 4 | 4 | 0 | 0 | 0 | 72 | 4 |
| Oviedo | 2021/22 | Segunda | 10 | 1 | 0 | 0 | - | - | 10 | 1 |
| 2022/23 | Segunda | 34 | 0 | 3 | 0 | - | - | 37 | 0 |
| 2023/24 | Segunda | 1 | 0 | 0 | 0 | - | - | 1 | 0 |
| Total club | 45 | 1 | 3 | 0 | 0 | 0 | 48 | 1 |
| Deportivo | 2023/24 | Primeira RFEF | 8 | 0 | 0 | 0 | - | - | 8 | 0 |
| Total carreira | 236 | 15 | 8 | 0 | 11 | 4 | 255 | 19 |

1. ↑  Inclúe partidos de promocións de ascenso e Copa Federación.

Palmarés
--------

Mirandés
* **Copa Federación (1):** 2019.

Notas
-----

1. ↑  Durán, Pablo (22 de outubro de 2019). "La Libertadores se juega en el Ángel Carro". *El Progreso* (en castelán). Consultado o 27 de outubro de 2023.
2. ↑  "El perfil de Hugo Rama, el hincha de River que dejó el Celta por el equipo de su pueblo" (en castelán). 4 de febreiro de 2022. Consultado o 27 de outubro de 2023.
3. ↑  De la Cruz, Luis (14 de setembro de 2023). "Hugo Rama: "No disfrutaba y parar me dio la vida, era joven y no sabía si iba a ser futbolista o camionero"". *As* (en castelán). Consultado o 27 de outubro de 2023.
4. 1 2  Antelo, Iván (29 de maio de 2016). "Hugo Rama, un ave fénix blanquiazul". *La Voz de Galicia* (en castelán). Consultado o 27 de outubro de 2023.
5. ↑  "El Deportivo llega a un acuerdo con Hugo Rama para su regreso" (en castelán). 31 de agosto de 2023. Consultado o 27 de outubro de 2023.
6. ↑  "El Lugo confirma la rotura del cruzado de Hugo Rama". *As* (en castelán). 17 de xuño de 2019. Consultado o 27 de outubro de 2023.
7. ↑  Meitín Buján, I. (14 de xaneiro de 2020). "Hugo Rama e 17 máis para asaltar Vallecas por primeira vez". *La Voz de Galicia* (en castelán). Consultado o 27 de outubro de 2023.
8. ↑  "Hugo Rama lémbrase de Juanfran tras marcar o seu primeiro gol como profesional". *CRTVG*. 22 de outubro de 2020. Consultado o 22 de outubro de 2020.
9. 1 2  Fernández, Pablo (31 de agosto de 2023). "Oficial: Hugo Rama rescinde con el Oviedo y se va al Deportivo" (en castelán). Consultado o 27 de outubro de 2023.

Véxase tamén
------------

### Ligazóns externas

* Datos do xogador en LaPreferente.com *(en castelán)*.

| * v
* c
* e
Deportivo da Coruña – Tempada 2023–24 |
| --- |
| 
* 1 Mackay
* 3 Retu
* 4 Martinez
* 5 Barcia
* 6 Salva Sevilla
* 7 Lucas
* 8 Villares
* 9 Barbero
* 10 Yeremay
* 11 Davo
* 13 Germán
* 14 Berto Cayarga
* 15 Pablo Vázquez
* 16 Pablo Muñoz
* 17 Hugo Rama
* 18 Balenziaga
* 19 Jaime
* 20 José Ángel
* 21 Valcarce
* 22 Adot
* 23 Navarro
* 24 Alberto Sánchez
* Adestrador: Imanol Idiakez

 |

|  |  |
| --- | --- |
| Control de autoridades | 
* Wd: Q55640577
* BDFutbol: 21551
* FootballDatabase: 331842
* Soccerway: 496167
* Transfermarkt: 510329

 |